b'\n_START_ARTICLE_\nKalevi Al\xc3\xa9n\n_START_PARAGRAPH_\nJorma Kalevi Al\xc3\xa9n (16. marraskuuta 1930 Helsinki \xe2\x80\x93 14. tammikuuta 2012 Vantaa) oli tullivirkailija ja kunnallisneuvos, joka toimi Vantaalla sek\xc3\xa4 pitk\xc3\xa4\xc3\xa4n kunnallispoliitikkona ett\xc3\xa4 useita vuosia apulaiskaupunginjohtajana.  _NEWLINE_Kalevi Al\xc3\xa9n syntyi myym\xc3\xa4l\xc3\xa4nhoitaja Emil Al\xc3\xa9nin ja siivooja Lyyli Johanna Vileniuksen perheeseen. H\xc3\xa4nen puolisonsa vuodesta 1953 oli Kirsi Johanna Angelin. Al\xc3\xa9n oli tullimestari, joka toimi Tullin palveluksessa 1951\xe2\x80\x931987. Vantaan apulaiskaupunginjohtaja h\xc3\xa4n oli 1987\xe2\x80\x931993. Apulaiskaupunginjohtajana Al\xc3\xa9n vastasi kaavoitus- ja kiinteist\xc3\xb6\xc3\xa4asioista. Al\xc3\xa9n oli  SDP:n puoluetoimikunnan j\xc3\xa4sen 1984\xe2\x80\x931987. Kunnallisneuvoksen arvo h\xc3\xa4nelle my\xc3\xb6nnettiin 1993. Al\xc3\xa9n oli Vantaan kaupunginvaltuuston j\xc3\xa4sen 1974\xe2\x80\x931987, kaupunginhallitukseen h\xc3\xa4net valittiin ensimm\xc3\xa4isen kerran jo vuonna 1967 ja kaupunginhallituksen puheenjohtajana h\xc3\xa4n toimi yli kymmenen vuotta, 1974\xe2\x80\x931987.'